
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1797 


29 Σεπτεμβρίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Άδεια λειτουργίας (ανανέωση), έπειτα από μηχ/κό 
εκσυγχρονισμό, χορήγηση παράτασης για την 
ολοκλήρωση εγκεκριμένης κτιριακής επέκτασης, 
του εργοστασίου παραγωγής φαρμακευτικών 
προϊόντων {Γ εργοστάσιο) της ΒΙΑΝ ΕΞ Α.Ε , που 
βρίσκεται στο Δήμο Παλλήνης του Νομού Αττι- 


κής. 1 

Τροποποίηση της Συστατικής Πράξης του Πνευμα¬ 
τικού Πολιτιστικού Κέντρου ΑΣΤΑΚΟΥ. 2 

Σύσταση Επιχείρησης στο Δήμο Πολυδάμαντα με 
την επωνυμία «Δημοτική Επιχείρηση Ανάπτυξης 

του Δήμου Πολυδάμαντα ΑΝ Ε Π». 3 

Τροποποιήση της συστατικής πράξης της δημοτι¬ 
κής επιχείρησης «Δημοτικής, Ανάπτυξιακής 
Τουριστικής Επιχείρησης Δήμου Ν. Αγχιάλου».. 4 
Ίδρυση καταφυγίων άγριας ζωής στη Ν. Κύθνο. 5 

Χορήγηση άδειας άσκησης επαγγέλματος Κοινωνι¬ 
κής Λειτουργού στην Ειρήνη Πετρίδη του Ιωάννη 6 
Αποδοχή παραίτησης από άδεια μεταλλευτικών 
ερευνών στο Ν, Θεσ/νίκης. 7 


ΑΠΟΦΑΣΕΙΣ 


Αριθ.Φβ. 76/23557/1094 

Άδεια λειτουργίας (ανανέωση), έπειτα από μηχ/κό εκ¬ 
συγχρονισμό, χορήγηση παράτασης για την ολο¬ 
κλήρωση εγκεκριμένης κτιριακής επέκτασης, του 
εργοστασίου παραγωγής φαρμακευτικών προϊό¬ 
ντων (Γ εργοστάσιο) της ΒΙΑΝΕΞ Α.Ε., που βρίσκε¬ 
ται στο Δήμο Παλλήνης του Νομού Αττικής. 

ΟΙ ΥΠΟΥΡΓΟΙ 

ΑΝΑΠΤΥΞΗΣ, ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις των Νόμων 2516/97, 6422/1934,του 


Ν.Δ. 1150/1949, του από 15.10.1922 Β.Δ/τος. του από 
16.3.50 Β.Δ. όπως τροποποιήθηκε και συμπληρώθηκε 
με το από 24.11.53 όμοιο, του Ν.Δ. 96/2.8.1973 και του 
Π.Δ. 396/89 (ΦΕΚ 172/Α/16.6.89) για τον Οργανισμό 
της Γ ενικής Γ ραμματείας Βιομηχανίας. 

2. Την Κ.Υ.Α. με αριθ. 33361/5.9.91 (ΦΕΚ 703/Β7 
5.9,1991) άρθρο 12 παρ.13 «Μεταβίβαση εξουσίας 
υπογραφής, σύμφωνα με το άρθρο 7 παρ. 1 του Ν. 
1943/1991». 

3. Τις κοινές αποφάσεις των Υπουργών Βιομηχανίας 
και Ενέργειας και Κοινωνικών Υπηρεσιών με αριθμό 
36269/1179/15.1.74 και με αριθμό Α6/829/78. 

4. Το υπ’αριθμό 27/29.1.96 (ΦΕΚ 19/Α/1.2.96) Προε¬ 
δρικό Διάταγμα «Συγχώνευση των Υπουργείων Του¬ 
ρισμού, Βιομηχανίας Ενέργειας και Τεχνολογίας και 
Εμπορίου στο Υπουργείο Ανάπτυξης». 

5. Την απόφασή μας με αριθμό Φ6.76/17515/2783/ 
10.11.94 (ΦΕΚ 879/Β/28.11.94), με την οποία χορηγή¬ 
θηκε άδεια λειτουργίας στο εν λόγω εργοστάσιο, διάρ¬ 
κειας τριών (3) ετών και την με αριθμό Φ6.76/1977/ 
133/14.3.96 κοινή υπουργική απόφαση, με την οποία 
χορηγήθηκε άδεια κτιριακής επέκτασης για ανέγερση 
αποθηκών. 

6. Αίτηση της ΒΙΑΝΕΞ Α.Ε. από 7.10.98, για τη χορή¬ 
γηση άδειας λειτουργίας (ανανέωση) του εργοστα¬ 
σίου της, παραγωγής φαρμακευτικών προϊόντων και 
την παράταση ολοκλήρωσης της κτιριακής επέκτασης 
για ανέγερση αποθηκών. 

7. Τα σχεδιαγράμματα που έχουν υποβληθεί με την 
αίτηση, καθώς και τα λοιπά δικαιολογητικά στοιχεία, 

8. Τις από 30.3.99 και 20.5.99 εισηγήσεις της Υπηρε¬ 
σίας μας και την γνωμάτευση του Ε.Ο.Φ. με αριθμό 
0-663/10η/16.6.99, αποφασίζουμε: 

1. Χορηγούμε α) άδεια λειτουργίας,απεριορίστου 
διάρκειας και β) διετή παράταση για την ολοκλήρωση 
της κτιριακής επέκτασης για την ανέγερση αποθή¬ 
κης,στο εργοστάσιο παραγωγής φαρμακευτικών 
προϊόντων,της ΒΙΑΝΕΞ Α.Ε. (Γ' εργ/σιο), όπως η εγκα¬ 
τάσταση εικονίζεται στα σχεδιαγράμματα που θεωρή¬ 
σαμε με την παρούσα απόφασή μας και που έχει τα 
ακόλουθα ειδικότερα στοιχεία: 

α. Θέση : Νομός Αττικής 

Δήμος Παλλήνης 
Οδός 160 χλμ. Λ. Αθηνών 
Ραφήνας 

β. Κάτοχος: ΒιΑΝΕΞ Α.Ε. 

γ. Είδος εγκατάστασης: Εργοστάσιο παραγωγής φαρμα 
κευτικών προϊόντων. 

δ. Ισχύς μηχανημάτων: Υφιστάμενη 521,70 ΗΡ & 93 ΚΜ 
Νέα 12,00 ΗΡ & - Κνν 
Συνολική ισχύς 533,70 ΗΡ & 93 

κνν 


ε. Ατμολέβητες: 

Κατηγορία 

Π.Υ.Δ 

Π.Π. 

Ατμογεννήτρια Γ' 

1285/99 

401/99 

α 

Γ 

1286/99 

402/99 

(π. Αξία μηχανημάτων: 

Υφισταμένων 93.320.000 
Νέων 9.800.000 

ΣΥΝΟΛΟ 102.520.000 

δρΧ, 


2. Η παρούσα άδεια χορηγείται μετηνεπιφύλαξητης 
τηρήσεωςτων διατάξεων του από 15.10.1922 Β.Δ/τος 
«περί χορηγήσεως αδειών ιδρύσεως και λειτουργίας 
πάσης μηχανολογικής εγκαταστάσεως» και με τους ε¬ 
ξής όρους: 

α) Να υπάρχουν και να διατηρούνται σε καλή κατά¬ 
σταση τα αναγκαία μέτρα ασφαλείας για την ζωή και 
την υγεία των εργαζομένων (π.χ. τοποθέτηση προστα¬ 
τευτικών περιφραγμάτων στα μέρη των μηχανημάτων 
που κινούνται επικίνδυνα, εξασφάλιση επαρκούς φω¬ 
τισμού και αερισμού στο χώρο εργασίας,πρόχειρο 
φαρμακείο,τοποθέτηση προστατευτικών κιγκλιδωμά¬ 
των πρός την αποφυγή πτώσεως ατόμων κ,λ,π.) 

β) Να τηρούνται τα μέτρα πυρασφαλείας που προ- 
βλέπονται από την μελέτη πυρασφαλείας με αριθμό 
13952 της Πυροσβεστικής Υπηρεσίας και το με αριθμό 
11739/8.7.98 Πιστοποιητικό πυρασφαλείας,το οποίο 
να αναεωθεί πριν από τηνλήξη του,στις 8.7.2003. Σε α¬ 
ντίθετη περίπτωση παύει η ισχύς της παρούσας από¬ 
φασης. 

γ) Να πραγματοποιείται η παραγωγή κάθε φαρμα¬ 
κευτικού, προϊόντος μετά από προηγούμενο έλεγχο 
του ΕΟΦ,πρός διαπίστωση ότι το ανωτέρω εργοστά¬ 
σιο διαθέτει την απαιτούμενη πληρότητα και επάρκεια 
εγκαταστάσεων, εξοπλισμού και ειδικού προσωπικού 
για την άρτια παραγωγή του προϊόντος. 

δ) Να τηρούνται επακριβώς οι υγειονομικοί και λοι¬ 
ποί κανονισμοί που ισχύουν για τέτοιου είδους εγκα¬ 
ταστάσεις, 

ε) Να τηρείται το άρθρο 305 του Κανονισμού Εσωτε¬ 
ρικών Ηλεκτρικών Εγκαταστάσεων. 

στ) Να τηρείται Βιβλίο συντηρήσεως μηχ/κών εγκα¬ 
ταστάσεων, σύμφωνα με το άρθρο 12 του από 
16/17.3.1950 Β.Δ/τος. 

ζ) Να τηρούνται οι διατάξεις του Π.Δ. 1180/81 (ΦΕΚ 
293Α).για την προστασία του περιβάλλοντος (Όρια 
εκπομπών ρύπων). 

η) Η ΒΙΑΝΕΞ Α,Ε.,υποχρεούται να συμορφωθεί πλή¬ 
ρως, πρός τους περιβαλλοντικούς όρους τους οποί¬ 
ους ενέκρινε το Γρ. Περιβάλλοντος της Δ/νσης Πολε¬ 
οδομίας της Νομαρχίας Αν.Αττικής, με την 36452/ 
,1361/7.3.94 απόφασή του, και να φροντίσει για την α¬ 
νανέωση της ισχύος της, πριν από την λήξη της. 


3. Η Υπηρεσία μας διατηρείτο δικαίωμα να επιβάλλει 
την εκτέλεση μεταρρυθμίσεων και περιορισμών στην 
ανωτέρω εγκατάσταση σε κάθε περίπτωση που θα δια¬ 
πιστωθεί ότι είναι αναγκαίο,ώστε να εκπληρωθούν οι 
σκοποί που προβλέπονται από το άρθρο 2 του από 
15.10.1922Β. Δ/Τος. 

4. Για την απαιτούμενη σύμφωνα με τις διατάξεις των 
σχετικών από 16.3.50 και 24.11,53 Β.Δ/των, του Π.Δ. 
274/97 και του 902/75 Π.Δ/τος υπεύθυνη επίβλεψη της 
λειτουργίας της ανωτέρω εγκαταστάσεως, πρέπει να 
χρησιμοποιηθεί πρόσωπο πο υ να έχει τα προβλεπόμε- 
να απο τις διατάξεις αυτές προσόντα. 

5. Η παρούσα άδεια μεταβιβάζεται μόνο με έγκριση 
των Υπουργείων Ανάπτυξης και Υγείας και Πρόνοιας. 
Χωρίς αυτήν την έγκριση,η εγκατάσταση δεν μπορεί 
να λειτουργήσει στό όνομα Φυσικού η Νομικού Προ¬ 
σώπου άλλου εκτός του ανωτέρω αναφερομένου. 

6. Η παρούσα άδεια δεν απαλλάσει την ενδιαφερό- 
μενη εταιρεία από την υποχρέωση να εφοδιασθεί με 
άλλη άδεια, αν από άλλες διατάξεις προκύπτει αντί¬ 
στοιχη υποχρέωση. 

Γ ραμμάτια: 

Γ ια την χορήγηση της ανωτέρω άδειας εκδόθηκαν 
τα εξής γραμάτια: 

α) Παράβολο Χαρτοσήμου Α 6862738 (1.000 δρχ.) 

β) Παράβολο Α 1777887 (5.000 δρχ.) 

γ) » Α1777888 (5.000δρχ.) 

δ) » Α2114447 (2.000δρχ.) 

ε) » Α 3924392 (500δρχ.) 

ΟΤ) » Α 3924391 (500δρχ.) 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 18 Αυ γούστου 1999 
Με εντολή Υπουργών 

Ο Γ ενικός Γ ραμματεάς Ο Γενικός Διευθυντής 

Βιομηχανίας Υπουργείου Υγείας 

Π. ΘΕΟΦΑΝΟΠΟΥΛΟΣ Π. ΜΠΑΚΟΠΟΥΛΟΣ 

-Φ- 

Αρίθ. 13790 (2) 

Τροποποίηση της Συστατικής Πράξης του Πνευματι¬ 
κού Πολιτιστικού Κέντρου ΑΣΤΑΚΟΥ. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 203 του Δ.Κ.Κ. (Π.Δ. 
4190/95). 

2. Την αριθ. 69/1986 απόφαση του τέως Κοινοτικού 
Συμβουλίου ΑΣΤΑΚΟΥ, περί σύστασης Πνευματικού 
Πολιτιστικού Κέντρου στην Κοινότητα, ΑΣΤΑΚΟΥ. 

3. Την αριθ. 94/1986 απόφαση του τέως Κοινοτικού 
Συμβουλίου ΑΣΤΑΚΟΥ, περί τροποποιήσεως της Συ¬ 
στατικής Πράξης του Νομικού αυτού Προσώπου ως 
προς την θητεία των μελών του Δ.Σ. 

4. Την αριθ. 132/1999 απόφαση του Δημοτικού Συμ¬ 
βουλίου ΑΣΤΑΚΟΥ, περί τροποποιήσεως της Συστατι¬ 
κής Πράξης του Πνευματικού Πολιτιστικού Κέντρου 
του Δήμου, όσον αφορά το ύψος της ετήσιας επιχορή- 

γησης του Δήμου προς το ανωτέρω Ν.Π., αποφασί¬ 
ζουμε: 

1. Τροποποιούμε την αριθ. 69/1986 απόφαση του τέ¬ 
ως Κοινοτικού Συμβουλίου όπως αυτή τροποποιήθηκε 
με την αριθ. 94/1986 όμοια απόφαση, με την οποία συ- 
στήθηκε στο Δήμο ΑΣΤΑΚΟΥ Νομικό Πρόσωπο, με την 
επωνυμία «Πνευματικό Πολιτιστικό Κέντρου ΑΣΤΑ¬ 
ΚΟΥ» και δημοσιεύθηκε στο αριθ. 867/11,12.86 ΦΕ Κ (τ. 
θ'), ως προς το αρθ. 4 παρ. α' αυτής και στο εξής θα έ¬ 
χει ως ακολούθως: 

Η ετήσια επιχορήγηση από 200.000 δρχ. ανέρχεται 
στο ποσό των 1.500.000 δρχ. 

2. Κατά τα λοιπά ισχύει η αριθ. 69/1986 απόφαση του 
τέως Κοιν. Συμβουλίου ΑΣΤΑΚΟΥ, όπως αυτή τροπο¬ 
ποιήθηκε με την αριθ. 94/1986 όμοια απόφαση αυτού. 

3. ΚΑΛΥΨΗ ΔΑΠΑΝΗΣ 

Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογι¬ 
σμού, παρά μόνο σε βάρος του Προϋπολογισμού του 
Δήμου ΑΣΤΑΚΟΥ με το ποσόν των (1.500.000 δρχ.) ε- 
τησίως. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Μεσολόγγι, 25Αυγούστου 1999 

Με εντολή Γενικού Γραμματέα Περιφέρειας 
Ο Διευθυντής 
ΕΥΑΓ. ΣΥΡΡΟΣ 

- ♦ - 

Αριθ. 13297 (3) 

Σύσταση Επιχείρησης στο Δήμο Πολυδάμαντα με την 
επωνυμία «Δημοτική Επιχείρηση Ανάπτυξης του 
Δήμου Πολυδάμαντα ΑΝΕΠ». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις: 

α) Των άρθρων 277 - 284, 291 και 304 του Π.Δ. 
410/95. 

β) Του Ν. 2469/97. 

γ) Του Ν. 2503/97. 

2. Την αριθ. 57/99 απόφαση του Δ.Σ. Πολυδάμαντα 
μαζί με την από 25.6.99 οικονομοτεχνική σχετική μελέ¬ 
τη, αποφασίζουμε: 

1. Συνιστούμε Δημοτική Επιχείρηση Ανάπτυξης στο 
Δήμο Πολυδάμαντα με το διακριτικό τίτλο «ΑΝΕΠ», ως 
ίδιο Νομικό Πρόσωπο Ιδιωτικού Δικαίου το οποίο διέ- 
πεται από τις διατάξεις του άρθρου 260-267 Π.Δ. 
323/1989 ΦΕΚ 146/τ.Α' και άρθρου 277 - 284 Π.Δ. 
410/95ΦΕΚ231/τ.Α'του Δημοτικού και Κοινοτικού Κώ¬ 
δικα. 

2. Σκοποί της επιχείρησης είναι: 

* Η οικονομική, κοινωνική και πολιτιστική ανάπτυξη 
του Δήμου. 

* Η αξιοποίηση των φυσικών πόρων του Δήμου με 
στόχο την οικονομική ανάπτυξη της περιοχής. 

* Η υποστήριξη όλων των δραστηριοτήτων του Δή¬ 
μου με στόχο τη βελτίωση του εισοδήματος και της α¬ 
πασχόλησης των κατοίκων και γενικά όλων όσων δρα¬ 
στηριοποιούνται στα όρια του Δήμου. 


* Η κοινωνική στήριξη και ανάπτυξη όλων των μορ¬ 
φών κοινωνικής παρέμβασης που αφορούν ειδικές ο¬ 
μάδες πληθυσμού, όπως παιδιά, νέοι, τρίτη ηλικία, Α- 
ΜΕΑ κ.λπ. Αλλά και το σύνολο των κατοίκων του Δή¬ 
μου, 

* Η ανάδειξη και αξιοποίηση των πολιτιστικών χώρων 
και σημείων της περιοχής και η σύνδεση με νέες υπη¬ 
ρεσίες τουρισμού. 

* Η βελτίωση των υποδομών και η εκτέλεση εργα¬ 
σιών για την αισθητική και λειτουργική αναβάθμιση 
των δημοτικών και κοινωφελών χώρων. 

* Η έρευνα, η μελέτη, ο προγραμματισμός, ο σχεδια- 
σμός, η σύνταξη, η υλοποίηση και η εκτέλεση ολοκλη¬ 
ρωμένων προγραμμάτων για λογαριασμό της ίδιας 
της επιχείρησης καθώς και για λογαριασμό του Δήμου 
και άλλων νομικών προσώπων του Δήμου και των γενι¬ 
κά και ειδικότερα αυτών που χρηματοδοτούνται από ε¬ 
θνικούς και Ευρωπαϊκούς φορείς και που έχουν ως πε¬ 
ριεχόμενο ενέργειες και δράσεις στο κοινωνικό, πολι¬ 
τιστικό, τουριστικό, περιβαλλοντικό, ενεργειακό, 
εκπαιδευτικό κ.α. τομείς για τις οποίες απαιτείται η συ¬ 
νεργασία του δυναμικού του Δήμου και των Νομικών 
προσώπων του Δήμου και άλλων φορέων του Ιδιωτι¬ 
κού, Δημοσίου, Κοινωνικού, Αυτοδιοικητικού τομέα 
καθώς επίσης και με φυσικά πρόσωπα. Η μελέτη και ε¬ 
κτέλεση των έργων κοινωφελούς ή γενικότερου ενδια¬ 
φέροντος που σκοπό θα έχουν τη λειτουργική, αισθη- 
πκή και γενικά την πολεοδομική και οικιστική ανάπλα¬ 
ση και αναβάθμιση του Πολυδάμαντα και των 
διαμερισμάτων. 

* Η συμμετοχή σε δίκτυα μεταξύ ελληνικών, ευρω¬ 
παϊκών και άλλων πόλεων για την ανάληψη κοινής δρά¬ 
σης με στόχο την ανάπτυξη των περιοχών και την βελ¬ 
τίωση των συνθηκών περιβάλλοντος και διαβίωσης 
των κατοίκων. 

* Η ανάληψη πρωτοβουλιών ενημέρωσης, πληροφό¬ 
ρησης των κατοίκων, των επισκεπτών και όσων συνερ¬ 
γάζονται με την επιχείρηση και την προβολή της πε¬ 
ριοχής με κάθε είδους μέσα (έντυπο, πληροφοριακό υ¬ 
λικό, ηλεκτρονική πληροφόρηση κ.λπ.). 

* Η αξιοποίηση και προώθηση εφαρμογών σύγχρο¬ 
νης (νέας) τεχνολογίας σχετικά με τις τηλεπικοινωνίες 
(δίκτυα, διαδίκτυα κ.λπ.) και την ενέργεια με σκοπό την 
ενίσχυση της τεχνολογικής υποδομής και της ανταγω¬ 
νιστικότητας της περιοχής του Πολυδάμαντα. 

* Η αξιοποίηση των φυσικών πόρων και των δυνατο¬ 
τήτων της περιοχής με σκοπό την οικονομική ενδυμά- 
τωση του Δήμου και των κατοίκων. 

* Η συνεργασία με τους τοπικούς, περιφερειακούς, 
εθνικούς και εκτός Ελλάδας φορείς. 

3. Διάρκεια: 

Η διάρκεια της Δημοτικής Επιχείρησης ορίζεται για 
χρονικό διάστημα 20 ετών από τη δημοσίευση της α¬ 
πόφασης αυτής στην Εφημερίδα της Κυβερνήσεως. 

4. Έδρα της Επιχείρησης 

Η έδρα της Δημοτικής Επιχείρησης θα είναι ο Δήμος 
Πολυδάμαντα με διεύθυνση το Δημοτικό κατάστημα. 

5. Διοίκηση της Επιχείρησης 

Η επιχείρηση θα διοικείται από (7μελές) Διοικητικά 
Συμβούλιο, τα μέλη του οποίου ορίζονται μαζί με τους 
αναπληρωτές τους από το Δημοτικό Συμβούλιο και α 
ποτελείται: 

Α) Από τον εκάστοτε Δήμαρχο ως Πρόεδρο του Διοι¬ 
κητικού Συμβουλίου ή από τον αντικαταστάτη που ορί¬ 
ζει ο Δήμαρχος. 

Β) Από τρεις (3) αιρετούς εκπροσώπους του Δήμου, 
εκ των οποίων ο ένας προέρχεται από την μειοψηφία. 

Γ) Απότρείς (3) δημότες- κατοίκους του Δήμου, που 
έχουν γνώση και ενδιαφέρον για το αντικείμενο της Ε¬ 
πιχείρησης. 

Δ) Από έναν (1) εκπρόσωπο των εργαζομένων της ε¬ 
πιχείρησης αν αυτή απασχολεί περισσότερους από εί¬ 
κοσι (20) εργαζομένους (αύξηση μελών Δ.Σ. σε 8), 

6. Κεφάλαιο Επιχείρησης 

Ο Δήμος διαθέτει στην Επιχείρηση το ποσόν των 
25.000.000 δρχ. ως αρχικό κεφάλαιο. 

7. Πόροι της Επιχείρησης 

Οι πόροι της Επιχείρησης θα προέρχονται από τις 
δραστηριότητες, πρωτοβουλίες, ενέργειες και προ¬ 
γράμματα που περιγράφονται παρακάτω: 

Την σύνταξη μελετών σκοπιμότητας, βιωσιμότητας. 

Την σύνταξη μελετών ολοκληρωμένης ανάπτυξης 
της περιοχής, ή τομειακών μελετών. 

Τη διενέργεια ερευνών και μελετών κοινωνικού πε¬ 
ριεχομένου. 

Την σύνταξη τεχνικών μελετών και άλλων μελετών, ό¬ 
πως μελετών περιβαλλοντικών επιπτώσεων. 

Τις προεγκρίσειςχωροθέτησης. 

Την επίβλεψη κατασκευής τεχνικών έργων και συ¬ 
ντηρήσεων, 

Την υποστήριξη, την παρακολούθηση, τη διαχείριση, 
την αξιολόγηση και την υποβολή προγραμμάτων (ολο¬ 
κληρωμένων και ειδικών) που χρηματοδοτούνται από 
την Ευρωπαϊκή Ένωση, εθνικές πηγές και από ιδιωτι¬ 
κούς πόρους. 

Την ανάληψη και λειτουργία δραστηριοτήτων σ’ ό¬ 
λους τους τομείς της ανθρώπινης δραστηριότητας 
(πρωτογενής, μεταποίηση, υπηρεσίες, τουρισμός, ε¬ 
μπόριο. πολιτισμός κ,λπ.). 

Την σύνταξη επιχειρηματικών σχεδίων όυείπησε 
ρΙαπ. 

Την εκμετάλλευση τουριστικών και αθλητικών εγκα¬ 
ταστάσεων καθώς και χώρων ψυχαγωγίας. 

Από την υλοποίηση και διαχείριση προγραμμάτων 
συνεχιζόμενης επαγγελματικής κατάρπσης, κοινωνι¬ 
κού αποκλεισμού. 

Προγράμματα επιδοτούμενα από τον Ο.Α.Ε.Δ. και α¬ 
πό άλλους φορείς. 

Η πιο πάνω περιγραφή δείχνει το εύρος των οικονο¬ 
μικών ευκαιριών που δυνητικά μπορούν να αποτελό¬ 
σουν πηγή εσόδων για την επιχείρηση. Ωστόσο τον 
πρώτο χρόνο λειτουργίας της η επιχείρηση θα έχει ε¬ 
ξασφαλισμένα έσοδα από τις εξής δραστηριότητες. 

Α. Από την σύνταξη μελετών, σκοπιμότητας, βιωσι¬ 
μότητας και τεχνικό - οικονομικών μελετών. 

Β, Από σύνταξη τεχνικών μελετών και άλλων μελε¬ 
τών. 

Γ. Από την επίβλεψη κατασκευής τεχνικών έργων. 

Δ. Από την εφαρμογή και διαχείριση προγραμμάτων. 

Ε. Προγράμματα επιδοτούμενα από τον Ο.Α,Ε.Δ. 

8. Η επιχείρηση διαλύεται. 

Α) Με απόφαση του δημοτικού συμβουλίου με την α¬ 
πόλυτη πλειοψηφίατων μελών του και απόφαση του Γ 
Γ. Περιφέρειας. 


Β) Όταν λήξει χωρίς να παραταθεί η διάρκειά της και 

Γ) Σε περίπτωση πτώχευσης της επιχείρησης. 

Τη διάλυση της επιχείρησης ακολουθεί η εκκαθάρι¬ 
ση. 

9, Η συγκρότηση, η λειτουργία και οι αρμοδιότητες 
των οργάνων διοίκησης, η οργάνωση, η λειτουργία, η 
διαχείριση και εποπτεία της επιχείρησης διέπονται α¬ 
πό τις σχετικές με τις δημοτικές και κοινοτικές επιχει¬ 
ρήσεις διατάξεις του Π.Δ. 323/89 και Π.Δ. 410/95. 

Η επιχείρηση εκπροσωπείται στα δικαστήρια και σε 
κάθε δημόσια αρχή από τον Πρόεδρο του Δ.Σ. και όταν 
αυτός είναι απών ή κωλύεται από τον αντιπρόεδρο. 

10. Εδάφιο 

Με την παρούσα απόφαση προκαλείται δαπάνη: 

Α) Ύψους 25.000.000 δρχ. σε βάρος του προϋπολο¬ 
γισμού του Δήμου Πολυδάμαντα. Για την παραπάνω 
δαπάνη θα γραφεί σχετική πίστωση στον προϋπολογι¬ 
σμό του δήμου έτους 1999 και στον αντίστοιχο Κ.Α. 
2/211/2119β. 

Β) Η ανωτέρω δαπάνη θα διατεθεί στο Ταμείο της Ε¬ 
ταιρείας ως εξής: 

• Ποσό «5.000.000» δρχ. το οικονομικό έτος 1999. 

• Το δε υπόλοιπο ποσό ανά «5.000.000» δρχ. για τα 
επόμεναοικονομικά έτη 2000 - 2001 - 2002 και 2003 
(διατάξεις του Ν. 2469/97 ΦΕΚ 38/τ.Α'). 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Λάρισα, 23 Αυγούστου 1999 

Ο Γενικός Γραμματέας Περιφέρειας 
ΙΩΑΝΝΗΣ ΚΑΡΑΤΖΙΩΤΗΣ 

- ♦ - 

Αριθ. 130877 (4) 

Τροποποιήση της συστατικής πράξης της δημοτικής 
επιχείρησης «Δημοτικής, Αναπτυξιακής Τουριστι¬ 
κής Επιχείρησης Δήμου Ν. Αγχιάλου». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις των αρθρ. 277 - 284 του Π.Δ. 410/95 
(Δημοτικός και Κοινοτικός Κώδικας). 

2. Τις διατάξεις του Ν. 2503/97 (περί διοίκησης, ορ¬ 
γάνωσης, στελέχωσης της Περιφέρειας, ρύθμιση θε¬ 
μάτων για την Τοπική Αυτοδιοίκηση, και άλλες διατά- 
ξεις). 

3. Την αριθ. 16006/29.8.97 απόφαση του Γενικού 
Γραμματέα Περιφέρειας Θεσσαλίας (εξουσιοδότηση 
Προϊσταμένου Δ/νσης Τοπ. Αυτ/σης και Δ/νσης Ν. Μα¬ 
γνησίας για υπογραφή εγγράφων). 

4. Την απόφαση του Γενικού Γραμματέα Περιφέρει¬ 
ας Θεσσαλίας αριθ. 222/5.2.98 (ΦΕΚ 
187/Τ.Β727.2.1998) με την οποία συστήθηκε η Δημοτι¬ 
κή Αναπτυξιακή Τουριστική Επιχείρηση Δήμου Ν. Αγ- 
χιάλου. 

5. Την αριθ. 64/99 απόφαση του Δημοτικού Συμβου¬ 
λίου Νέας Αγχιάλου, αποφασίζουμε: 

Τροποποιούμε την παρ. 5 της αριθ. 222/5.2.98 από¬ 
φασης του Γενικού Γραμματέα Περιφέρειας Θεσσα¬ 
λίας ως εξής: 

Ο Δήμος Νέας Αγχιάλου διαθέτει στην επιχείρηση 
χρηματικό ποσό ύψους 42.000.000 δρχ. σαν αρχικό κε¬ 
φάλαιο. 

Με την παρούσα απόφαση προκαλείται δαπάνη σε 
βάρος του προϋπολογισμού οικ. έτους 1999 του Δή¬ 
μου Νέας Αγχιάλου ύψους 40.000.000 δρχ. και στον 
Κ.Α. 212.90. 

Η παρούσα απόφαση να δημοσιευθεί στην Εφημερί¬ 
δα της Κυβερνήσεως. 

Βόλος, 30 Ιουλίου 1999 

Με εντολή Γ ενικού Γ ραμματέα Περιφέρειας 
Ο Διευθυντής 
ΑΘΑΝ. ΓΚΑΡΑΓΚΑΝΗΣ 

♦- 

Αριθ. 2323 (5) 

Ίδρυση δύο καταφυγίων άγριας ζωής στις θέσεις Α¬ 
γιος Στέφανος χώρας και Παναγία Κανάλα Δρυοπί- 

δας Δήμου Κύθνου, νήσου Κύθνου Ν. Κυκλάδων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις των άρθρων 253 και 254 παρ. 1, 2, 3, 
4, του Ν.Δ. 86/69, καθώς έχουν αντικατασταθεί με τα 
άρθρα 3 και 4 παρ. 5,6, 7,8 του Ν. 177/75 «περί αντι- 
καταστάσεως και συμπληρώσεως διατάξεων τινων 
του Ν.Δ. 86/69 περί δασικού κώδικος». 

2. Τις διατάξεις της αριθ. 414985/29.11.85 {ΦΕΚ 
757/τ.Β'/18.12.85) κοινής απόφασης των Υφυπουργού 
Εθνικής Οικονομίας και Αναπληρωτή Υπουργού Γεωρ- 
γίας «μέτρα διαχείρισης της άγριας πτηνοπανίδας». 

3. Τις διατάξεις του Π.Δ. 94/93 (ΦΕΚ40/Τ. Α/22-.3.93) 
«περί καθορισμού αρμοδιοτήτων που διατηρούνται α¬ 
πό τον Υπουργό και τις περιφερειακές αρχές ή όργανα 
διανομαρχιακού επιπέδου του Υπουργείου Γεωρ¬ 
γίας». 

4. Τις διατάξεις του Ν. 2503/97 (ΦΕΚ 107/Α) «Διοίκη¬ 
ση οργάνωση στελέχωση της Περιφέρειας, ρύθμιση 
θεμάτων για την τοπική αυτοδιοίκηση και άλλες διατά¬ 
ξεις». 

5. Την αριθ. πρ. 2699/α/29.8.97 Απόφαση του Γενι¬ 
κού Γ ραμματέα Περιφέρειας Ν. Αιγαίου. 

6. Το άρθρο 29Ατου Ν. 1558/85 «Κυβέρνηση και Κυ¬ 
βερνητικά όργανα», που προστέθηκε με το άρθρο 27 
του Ν. 2081/92 (ΕτΚ, Α154/10,9.92). 

7. Τις διατάξεις του Ν. 2637130.7.97 (ΦΕΚ 200/τ. 
Α/27.10.98) «τροποποίηση και συμπλήρωση διατάξε¬ 
ων του Ν.Δ. 86/69 Δασικός Κώδικας». 

8. Την σύμφωνη γνώμη της Δ/νσης Δασών Κυκλάδων 
σε συνδυασμό με την ανάγκη ίδρυσης δύο μονίμων κα¬ 
ταφυγίων άγριας ζωής στην περιοχές «Αγίου Στεφά¬ 
νου χώρας Κύθνου και Παναγία Κανάλα Δρυοπίδας» 
Δήμου Κύθνου νήσου Κύθνου, για την προστασία, α¬ 
νάπτυξη, αναπαραγωγή και εκμετάλλευση των πληθυ¬ 


σμών των θηραμάτων και των ειδών της αυτοφυούς 
χλωρίδας της Χώρας μας, αποφασίζουμε: 

Ιδρύουμε δύο μόνιμα καταφύγια άγριας ζωής και α¬ 
παγορεύουμε για αόριστο χρόνο τη Θήρα κάθε θηρά¬ 
ματος σε εκτάσεις 5.500 και 10.150 στρεμμάτων (μι¬ 
κτής μορφής δηλ. γεωργικής, χορτολιβαδικής και πα¬ 
ράκτιες εκτάσεις, κατά περίπτωση) διότι είναι 
απαραίτητες για τη διατροφή, διαχείμανση. αναπαρα¬ 
γωγή και τη διάσωση των ειδών της άγρια πανίδα και 
της αυτοφυούς χλωρίδας, στις θέσεις «Άγιος Στέφα¬ 
νος χώρας και Παναγία Κανάλα Δρυοπίδας» Δήμου 
Κύθνου νήσου Κύθνου Νομού Κυκλάδων, που ορίζεται 
ως εξής: 

Α. Περιοχή χώρας Κύθνου. Θέση: «Άγιος Στέφανος» 
εμβαδού 5.500 στρ. 

Νότια: Θάλασσα. 

Ανατολικά: Θάλασσα. 

Βόρεια: Θάλασσα. 

Δυτικά: Πέτρινος διαχωριστικός τοίχος (ξηροληθιά) 
- Προφήτης - Ηλίας - ημιονικός δρόμος - κορυφο- 
γραμμή ανατολικού ρέματος Αγ. Στεφάνου - όρμος Αγ. 
Στεφάνου. 

Β. Περιοχή Δρυοπίδας. Θέση «Παναγία Κανάλα» εμ¬ 
βαδού 10.150 στρ. 

Νότια: Αγροτικός Δρόμος προς όρμο Σκύλου - Θά¬ 
λασσα. 

Ανατολικά: Θάλασσα. 

Βόρεια: Κεντρικός δρόμος (άσφαλτος) - Αγροτικός 
δρόμος Αγ. Στεφάνου - Αγροτικό δρόμος προς Λιοτρί¬ 
βι- θάλασσα. 

Δυτικά: Δρόμος προς Αγ. Δημήτριο (άσφαλτος). 

Η δίωξη των «επιβλαβών» θηραμάτων μέσα στο κα¬ 
ταφύγιο ενεργείται σύμφωνα με τα άρθρα 4 παρ 7 του 
Ν. 177/75 και 3 της 414985/9.11.85 κοινής απόφασης. 

Οι παραβατες τιμωρούνται με τις ποινές που προ- 
βλέπονται από τα άρθρα 287 παρ. 9 και 18 του Ν.Δ. 
86/69 «Δασικός Κώδικας» ή 9 παρ. 3 της 414985/ 
29.11,85 κοινής απόφασης «μέτρα διαχείρισης της 
άγριας πτηνοπανίδας». 

Από της διατάξεις αυτής της απόφασης δεν προκα- 
λείται δαπάνη σε βάρος του Κρατικού Προϋπολογι¬ 
σμού. 

Η απόφαση αυτή να δημοσιευθεί στην Εφημερίδα 
της ΚυβΕρνήσεως (άρθρο 3 Ν. 177/75 ΦΕΚ 205/Α7 
1975) και θα ισχύει απο το κυνηγετικό έτος 1997-1998 

Ερμούπολη, 2 Αυγούστου 1999 

Ο Γ ενικός Γ ραμματέας Περιφέρειας 
ΠΑΝΑΓΙΩΤΗΣ ΣΑΛΤΟΥΡΟΣ 

-*- 

( 6 ) 

Χορήγηση άδειας άσκησης επαγγέλματος Κοινωνικής 
Λειτουργού στην Ειρήνη Πετρίδη του Ιωάννη. 

Ο ΝΟΜΑΡΧΗΣ ΔΩΔΕΚΑΝΗΣΟΥ 

Με την 9912/10,8.1999 απόφαση του Νομάρχη 
Δωδ/νήσου χορηγήθηκε άδεια άσκησης επάγγελμά- 

τος Κοινωνικής Λειτουργού στην Ειρήνη Πετρίδη του 
Ιωάννη, κατοίκου Σύμης. 

Με εντολή Νομάρχη 
Ο Διευθυντής 
ΠΑΝΤ. Ε. ΔΙΑΚΟΓΕΩΡΓΙΟΥ 

- 1 - (7) 

Αποδοχή παραίτησης από άδεια μεταλλευτικών ερευ¬ 
νών στο Ν. Θεσ/νίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Με τη 15/οικ. 6308/9.8.99 απόφαση του Νομάρχη 


Θεσσαλονίκης, που εκδόθηκε σύμφωνα με τα αθρ. 42 
και 74 του Ν.Δ. 210/1973 (Μεταλλευτικός Κώδικας), 
έγινε αποδεκτή η παραίτηση του Λεωνίδα Δ. Γοβδελά 
από τα δικαιώματά του επί της 15/6003/27.8.1996 ά¬ 
δειας μεταλλευτικών ερευνών με αριθμ. βιβλίου ΒΜ 
2092 σε περιοχή της πρώην Κοινότητας Όασας νυν 
Δήμο Βερτίσκου - Νομ. Θεσ/νίκης, 

Με εντολή Νομάρχη 
Ο Προϊστάμενος 
Ν. ΟΙΚΟΝΟΜΟΥ 

5225 761 

ΘΕΣΣΑΛΟΝΙΚΗ 



5230 841 

Βασ/Ολγας 227 Τ.Κ, 54100 

(031) 423 956 

Πληροφορίες δημοσιευμάτων λοιπών Φ.Ε.Κ. 

5225 713 

ΠΕΙΡΑΙΑΣ 



5249 547 

Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ 


Φωτοαντίγραφα παλαιών Φ.Ε.Κ. 

5248 141 

Κορίνθου 327 - Τ.Κ. 262 23 

(061) 6381 100 

Βιβλιοθήκη παλαιών Φ.Ε,Κ. 

5248 188 

ΙΩΑΝΝΙΝΑ 


Οδηγίες για δημόσιε ύ ματα Α.Ε. - Ε.Π. Ε. 

5248 785 

Διοικητήριο Τ,Κ, 450 44 

(0651) 87215 

Εγγραφή Συνδρομητών Φ.Ε.Κ. και 


ΚΟΜΟΤΗΝΗ 


αποστολή Φ.Ε.Κ, 

5248 320 

Δημοκρατίας 1 Τ,Κ. 691 00 
ΛΑΡΙΣΑ 

(0531)22 858 



Διοικητήριο Τ.Κ. 411 10 
ΚΕΡΚΥΡΑ 

(041) 597449 



Σαμαρά 13 Τ.Κ, 491 00 
ΗΡΑΚΛΕΙΟ 

(0661)89 127/89 120 



Πλ. Ελευθερίας ΐ,Τ.Κ. 711 10 
ΛΕΣΒΟΣ 

(081) 396 223 



Πλ. Κωνσταντινουπόλεως Τ.Κ. 811 00 Μυτιλήνη 


_.... ..] 


(0251) 46 888/47 533 


ΤΙΜΗ ΦΥΛΛΩΝ ' Μέ *Ρ ι 8 σελίδε ς 200 δ ΡΧ· 


ΕΦΗΜΕΡΙΔΟΣΤΗΣΚΥΒΕΡΝΗΣΕΩΣ Αγ( ^ β οελίδες και άνω προσαύξηση 100 δρχ. ανά θσέλιδο ή μέρος αυτού 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ3512 

Α' (Νόμοι, Π Δ., Συμβάσεις κ.λπ.) 

60.000 δρχ. 

3.000 δρχ. 

Β' (Υπουργικές αποφάσεις κ,λπ.) 

70.000 

11 

3.500 - 

Γ (Διορισμοί, απολύσεις κ.λπ, Δημ Υπαλλήλων) 

15.000 

>1 

750 - 

Δ' (Απαλλοτριώσεις, πολεοδομία κ.λπ.) 

70.000 


3.500 » 

Αναπτυξιακών Πράξεων (Τ.Α.ΠΧ) 

30,000 

>9 

1.500 » 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 


750 » 

Παράρτημα (Προκηρύξεις θέσεωνΔΕΠ κ.τλ.) 

5,000 

>1 

250 » 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 » 

Ανωτάτου Ειδικού Δικαστηρίου (Α.Ε.Δ.) 

3.000 

>· 

150 » 

Προκηρύξεων Α, Σ. Ε. Π. 

10.000 

Λ 

500 » 

Ανωνύμων Εταιρειών & Ε.Π.Ε. 

250.000 

>■ 

12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

260.000 

>9 

12,500 * 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου, 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή κα, σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου, 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία, 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικά ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η ίανουαρίου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά 



ι 

Οι υπηρεσίες εξυπηρέτησης των πολιτών λειτουργούν καθημερινά από 08,00' έως 13,00 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 














